ราชวงศ์โบนาปาร์ต

ราชวงศ์โบนาปาร์ต (Maison de Bonaparte) เป็นอดีตราชวงศ์จักรวรรดิและราชสำนักของยุโรปที่มีต้นกำเนิดจากเกาะคอร์ซิกา สถาปนาขึ้นเมื่อปี ค.ศ. 1804 โดยจักรพรรดินโปเลียนที่ 1 บุตรชายของคนสูงศักดิ์ชาวคอร์ซิกานามว่า คาร์โล โบนาปาร์ต และเลตีเซีย โบนาปาร์ต (ราโมลีโน) นโปเลียนเป็นผู้นำทางทหารของฝรั่งเศสที่ได้เถลิงอำนาจในช่วงการปฏิวัติฝรั่งเศส และใน ค.ศ. 1804 ได้เปลี่ยนสาธารณรัฐฝรั่งเศสที่หนึ่งมาเป็นจักรวรรดิฝรั่งเศสที่หนึ่ง ห้าปีหลังจากการก่อรัฐประหารในเดือนพฤศจิกายน ค.ศ. 1799 (รัฐประหาร 18 บรูว์แมร์) นโปเลียนและกร็องด์อาเม(กองทัพใหญ่) ต้องต่อสู้รบกับประเทศมหาอำนาจที่สำคัญทุกแห่งของยุโรป (ยกเว้นประเทศที่เป็นพันธมิตร รวมทั้งเดนมาร์ก-นอร์เวย์) และครอบงำยุโรปภาคพื้นทวีปด้วยชัยชนะทางทหารหลายครั้งในช่วงสงครามนโปเลียน พระองค์ได้แต่งตั้งสมาชิกราชวงศ์ของพระองค์ให้นั่งบนบัลลังก์ของรัฐบริวาร ได้ขยายอำนาจของราชวงศ์
ราชวงศ์โบนาปาร์ตได้ก่อตั้งราชวงศ์จักรวรรดิแห่งฝรั่งเศสในช่วงจักรวรรดิฝรั่งเศส ร่วมกับสมาชิกราชวงศ์ที่ไม่ใช่โบนาปาร์ตบางส่วน นอกจากจะครองตำแหน่งจักรพรรดิแห่งชาวฝรั่งเศสแล้ว ราชวงศ์โบนาปาร์ตยังได้ครอบครองตำแหน่งและดินแดนอื่น ๆ อีกมากมายในช่วงสงครามนโปเลียน ได้แก่ ราชอาณาจักรอิตาลี ราชอาณาจักรสเปน ราชอาณาจักรเว็สท์ฟาเลิน ราชอาณาจักรฮอลแลนด์ และราชอาณาจักรนาโปลี ราชวงศ์นี้ได้กุมอำนาจประมาณหนึ่งทศวรรษจนกระทั่งสงครามนโปเลียนได้เริ่มส่งผลกระทบอย่างร้ายแรง ได้สร้างศัตรูที่ทรงอำนาจมากมาย เช่น ออสเตรีย อังกฤษ รัสเซีย และปรัสเซีย ตลอดจนขบวนการฟื้นฟูพวกนิยมเจ้า(โดยเฉพาะราชวงศ์บูร์บง) ในฝรั่งเศส สเปน ซิซิลีทั้งสอง และซาร์ดิเนีย ในที่สุดราชวงศ์ได้ถึงคราวล่มสลาย เนื่องจากความพ่ายแพ้ครั้งสุดท้ายของนโปเลียนในยุทธการที่วอเตอร์ลู และการฟื้นฟูราชวงศ์เก่าโดยการประชุมใหญ่แห่งเวียนนา
ในรัชสมัยของนโปเลียนที่ 1 ราชวงศ์จักรวรรดิประกอบไปด้วยความสัมพันธ์ที่ใกล้ชิดของจักรพรรดิ - พระมเหสี พระราชโอรส พี่น้องของพระองค์ และญาติใกล้ชิดคนอื่น ๆ เช่น ฌออากีม มูว์รา ผู้เป็นน้องเขย โฌแซ็ฟ เฟสช์ ผู้เป็นลุง และเออแฌน เดอ โบอาร์แน พระโอรสบุญธรรม
ระหว่าง ค.ศ. 1852 และ ค.ศ. 1870 ฝรั่งเศสได้กลายเป็นจักรวรรดิฝรั่งเศสที่สอง เมื่อสมาชิกคนหนึ่งของราชวงศ์โบนาปาร์ตได้ปกครองฝรั่งเศสอีกครั้ง: นโปเลียนที่ 3 พระราชโอรสองค์เล็กของหลุยส์ โบนาปาร์ต อย่างไรก็ตาม ในช่วงสงครามฝรั่งเศส-ปรัสเซีย ค.ศ. 1870-1871 ราชวงศ์ได้ถูกปลดออกจากบัลลังก์จักรวรรดิอีกครั้ง นับตั้งแต่นั้นมาก็ได้มีผู้อ้างสิทธิในราชบัลลังก์หลายคน ผู้สนับสนุนการอ้างสิทธิในราชบัลลังก์ฝรั่งเศสของราชวงศ์โบนาปาร์ตได้ถูกเรียกว่า โบนาปาร์ติสต์ ประมุขคนปัจจุบันนามว่า ฌ็อง-คริสต็อฟ เจ้าชายนโปเลียน มีพระราชมารดาที่มาจากราชวงศ์บูร์บง

**พระนามแบ่งตามอิสริยยศ**

**จักรพรรดิแห่งฝรั่งเศส**
นโปเลียนที่ 1 แห่งฝรั่งเศส (1804–1814, 1815) และทรงเป็น กษัตริย์แห่งอิตาลี (1805–1814) และหลังถูกเทรเทศได้รับยศเป็น จักรพรรดิแห่งเอลบา (1814–1815)
*นโปเลียนที่ 2 แห่งฝรั่งเศส (1815) อ้างเป็นกษัตริย์แห่งโรมตั้งแต่เกิด แต่ไม่ได้ขึ้นครองราชย์
*นโปเลียนที่ 3 แห่งฝรั่งเศส (1852–1870)

**กษัตริย์แห่งฮอลแลนด์**
หลุยส์ที่ 1 แห่งฮอลแลนด์ (1806–1810)
*หลุยส์ที่ 2 แห่งฮอลแลนด์ (1810) เป็นแกรนด์ดยุกแห่งแบร์ก (1809–1813)

**กษัตริย์แห่งนาโปลี**
โยเซฟที่ 1 แห่งนาโปลี (1806–1808)

**กษัตริย์แห่งเว็สท์ฟาเลิน**
เยโรมที่ 1 แห่งเว็สท์ฟาเลิน (1807–1813)

**กษัตริย์แห่งสเปน**
โฆเซที่ 1 แห่งสเปน (1808–1813)

**แกรนด์ดัชเชสแห่งตอสคานา**
 เอลีซา โบนาปาร์ต (1809–1814)

**ประมุขราชวงศ์โบนาปาร์ต (ตั้งแต่ 1852)**
 นโปเลียนที่ 3 (1852-1873)- นโปเลียนที่ 4 (1873-1879) (โอรสของนโปเลียนที่ 3)- นโปเลียนที่ 5 วิคเตอร์ (1879-1926) (หลานปู่ของเฌโรม โบนาปาร์ต)- นโปเลียนที่ 6 หลุยส์ (1926-1997) (โอรสของนโปเลียนที่ 5 วิคเตอร์)
พิพาทตั้งแต่ปี 1997:
*นโปเลียนที่ 7 ชาร์ล (1997 - ปัจจุบัน) (โอรสของนโปเลียนที่ 6 หลุยส์)
*นโปเลียนที่ 8 ฌ็อง-คริสตอฟ (1997 - ปัจจุบัน) (หลานชายของนโปเลียนที่ 6 หลุยส์)

**ผังราชวงศ์โบนาปาร์ต**

**ตราอาร์ม**
ไฟล์:Coat of arms of Buonaparte.svg|ตราอาร์มประจำตระกูลโบนาปาร์ต (ก่อนการตั้งราชวงศ์)
ไฟล์:Emblem of Napoleon Bonaparte.svg|ตราอาร์มประจำตัวกงสุลนโปเลียน (ค.ศ. 1799-1804)
ไฟล์:Imperial Coat of Arms of France (1804-1815).svg|ตราอาร์มของจักรพรรดินโปเลียนที่ 1 และ จักรพรรดินโปเลียนที่ 2 ในฐานะจักรพรรดิฝรั่งเศส (ค.ศ. 1804-1815)
ไฟล์:Coat of Arms Second French Empire (1852–1870)-2.svg|ตราอาร์มในสมัยของจักรพรรดินโปเลียนที่ 3 ในฐานะจักรพรรดิของจักรวรรดิฝรั่งเศสที่สอง (ค.ศ. 1852–1870)
ไฟล์:Great Coat of Arms of the Kingdom of Italy (1805-1814).2.svg|ตราอาร์มของนโปเลียนที่ 1 และ นโปเลียนที่ 2 ในฐานะพระมหากษัตริย์อิตาลี
ไฟล์:Coat of Arms of the Kingdom of Naples.svg|ตราอาร์มของโฌแซ็ฟ โบนาปาร์ต ในฐานะพระมหากษัตริย์นาโปลี
ไฟล์:Grand Coat of Arms of Joseph Bonaparte as King of Spain2.svg|ตราอาร์มของโฌแซ็ฟ โบนาปาร์ต ในฐานะพระมหากษัตริย์สเปน
ไฟล์:Coat of Arms of the Kingdom of Holland (1808).svg|ตราอาร์มของหลุยส์ โบนาปาร์ต ในฐานะพระมหากษัตริย์ฮอลแลนด์
ไฟล์:Grandes Armes Jérôme Bonaparte (1784-1860) 2.svg|ตราอาร์มของเฌโรม โบนาปาร์ต ในฐานะพระมหากษัตริย์แห่งเว็สท์ฟาเลิน

หมวดหมู่:ประวัติศาสตร์ฝรั่งเศส
หมวดหมู่:ราชวงศ์ฝรั่งเศส
หมวดหมู่:ราชวงศ์โบนาปาร์ต